Diari Oficial de la Generalitat Valenciana


Sumari del DOGV 9126, del 13-07-2021 (2021/7618)

ORDRE 4/2021, de 8 de juliol de 2021, de la Vicepresidència i Conselleria d'Igualtat i Polítiques Inclusives, de modificació de l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels Premis a la Innovació en Matèria de Serveis Socials en la Comunitat Valenciana Amparo Moreno Vañó.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2021/07/08/4/dof/vci/html**

### Dades del document

Número de DOGV
:   9126

Data del DOGV
:   13-07-2021

Secció del DOGV
:   I. DISPOSICIONS GENERALS

Número del document
:   2021/7618


Data del document
:   08-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Ordre

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * benestar social
    * premi cultural
    * legislació

ORDRE 4/2021, de 8 de juliol de 2021, de la Vicepresidència i Conselleria d'Igualtat i Polítiques Inclusives, de modificació de l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels Premis a la Innovació en Matèria de Serveis Socials en la Comunitat Valenciana Amparo Moreno Vañó. [2021/7618]  
PREÀMBUL  
  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna en l'article 3 a la Vicepresidència i Conselleria d'Igualtat i Polítiques Inclusives les competències en matèria de polítiques de prestació social, serveis socials, dependència, persones amb diversitat funcional, família, majors, infància i adolescència, adopcions, joventut, dona, igualtat, immigració i voluntariat social. Per part seua, l'article 24 del Decret 105/2019, de 5 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, estableix que la Vicepresidència i Conselleria d'Igualtat i Polítiques Inclusives exerceix les competències recollides en l'article 3 del Decret 5/2019, de 16 de juny, abans esmentat.  
  
En el marc d'aquestes competències, es contempla la creació dels Premis a la Innovació en Matèria de Serveis Socials, amb els quals es pretén premiar iniciatives que per la seua capacitat innovadora contribuïsquen a potenciar qualitativament el model social de la Comunitat Valenciana; aquelles creades i impulsades per les administracions públiques d'àmbit local o per entitats d'iniciativa social en els àmbits de la prevenció de l'exclusió social, la protecció a les persones i les seues famílies, l'autonomia personal i la promoció de la inclusió, presentant experiències reals, vinculades a realitats socials concretes, que permeten fer front a nous reptes per a la innovació social i motivar l'esperit emprenedor dels serveis socials.  
Aquests premis reben el nom d'Amparo Moreno Vañó, treballadora social, activista defensora dels drets socials, formadora de professionals i referent en la implantació i enfortiment dels serveis socials municipals, defensora de la responsabilitat pública de l'Administració pública, de la necessitat de l'existència d'un sistema públic sòlid de serveis socials per a l'emancipació de les persones, i de l'articulació solidària de la societat civil. Com a reconeixement i homenatge a tota una vida d'intens i permanent treball i compromís per una societat més solidària i per la dignitat de les persones vulnerables.  
  
A tal fi, es va aprovar l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels Premis a la Innovació en Matèria de Serveis Socials en la Comunitat Valenciana Amparo Moreno Vañó, publicada en el DOGV de 19 d'octubre de 2018.  
  
Per la Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els Premis a la Innovació en Matèria de Serveis Socials en la Comunitat Valenciana Amparo Moreno Vañó, (DOGV 8452, 27.12.18), es va publicar la primera convocatòria, i van ser adjudicats els premis per la Resolució de 9 de setembre de 2019, del sotssecretari de la Vicepresidència i Conselleria d'Igualtat i Polítiques Inclusives, publicada en el DOGV d'1 d'octubre de 2019.  
Durant el desenvolupament dels processos d'ordenació i instrucció de les sol·licituds, dels requeriments i esmenes administratives, d'anàlisis dels criteris d'admissió, així com de la constitució de les comissions tècniques de valoració, van sorgir incidències i es van analitzar aspectes que es considera que són susceptibles de millora i que aconsellen la seua modificació. Així mateix, s'ha procedit a efectuar les oportunes adaptacions de l'ordre a la normativa vigent, tant autonòmica com estatal, corresponent.  
Els premis a concedir en la corresponent convocatòria no estan subjectes a la política de la competència de la Unió Europea en matèria d'ajudes públiques i, per tant, no requereixen notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, ja que per raó de la qualitat de les administracions o entitats beneficiàries i de l'objecte dels premis, aquestes accions subvencionables no afecten la competència, ni els intercanvis comercials entre els estats membres, i tampoc afavoreixen a determinades empreses o produccions.  
Per tant, amb la percepció dels esmentats premis no existeix cap avantatge econòmic, ni desenvolupament d'activitat econòmica en el mercat relacionada amb l'oferta de béns i serveis, que permeten la possibilitat de falsejament de la competència que afecte els intercanvis comercials entre estats membres, als efectes assenyalats en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
D'acord amb el que es disposa en la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el reglament d'aquesta llei i de conformitat amb la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per tot això, en virtut del que es disposa en l'article 18.f de la Llei 5/1983, de 30 de desembre, del Consell, tenint en compte els informes preceptius i conforme el Consell Jurídic Consultiu de la Comunitat Valenciana  
  
  
ORDENE  
  
Article únic  
Modificar l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels Premis a la Innovació en Matèria de Serveis Socials en la Comunitat Valenciana Amparo Moreno Vañó, en els termes que figuren en l'annex.  
  
  
DISPOSICIONS FINALS  
  
Primera. Normativa d'aplicació  
Resulta d'aplicació el que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
Segona. Habilitació  
S'habilita la persona titular de la Direcció General de l'Institut Valencià de Formació, Investigació i Qualitat dels Serveis Socials perquè, en l'àmbit de les seues competències, puga adoptar les mesures necessàries per a l'aplicació d'aquesta ordre.  
  
Tercera. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 8 de juliol de 2021  
  
La vicepresidenta del Consell  
i consellera d'Igualtat i Polítiques Inclusives,  
MÓNICA OLTRA JARQUE  
  
  
ANNEX  
Modificació de l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la creació dels Premis a la Innovació en Matèria de Serveis Socials en la Comunitat Valenciana Amparo Moreno Vañó  
  
U. Referit al text de l'ordre íntegrament, on diu  
«entitats del tercer sector d'acció social»;  
Ha de dir: «entitats d'iniciativa social».  
  
Dos. Referit al text de l'ordre íntegrament, on diu:  
«Delegació del Consell per al Model Social Valencià»;  
Ha de dir: «Secretaria Autonòmica en matèria de Planificació i Organització del Sistema o òrgan que la substituïsca».  
  
Tres. S'afig un apartat 4 a l'article 3, conforme a la següent redacció:  
«4. Les administracions públiques d'àmbit local i les entitats d'iniciativa social hauran d'estar inscrites, o haver-ho sol·licitat, en el registre general de titulars d'activitats, serveis i centres de serveis socials de la Comunitat Valenciana, en el termini de presentació de sol·licituds que s'establisca en la convocatòria».  
  
Quatre. Es modifiquen els apartats 6 i 7 de l'article 9, que queda redactat en els següents termes:  
«6. En tot cas, les persones interessades podran exercir els drets d'accés, rectificació, cancel·lació i oposició en els termes establits en el Reglament (UE) 2016/679 del Parlament Europeu i del Consell de 27 d'abril de 2016 i en la Llei orgànica 3/2018, de 5 de desembre, de protecció de dades personals i garanties dels drets digitals.  
  
7. Juntament amb la sol·licitud s'haurà d'adjuntar un exemplar del treball o projecte, el format del qual s'establirà en cada convocatòria.»  
  
Cinc. Es modifiquen els apartats 1, 2.b paràgrafs 4 i 5, i l'apartat 9, de l'article 10, que queda redactat en els següents termes:  
«1. es nomenarà una comissió tècnica de valoració per a cadascuna de les modalitats a què es refereix l'article 5 de la present ordre. Les persones designades per les administracions públiques així com per les entitats socials i que integraran les respectives comissions, hauran de tindre coneixements tècnics de serveis socials. Al mateix temps, s'haurà de designar una persona titular i una suplent en tots els casos.  
2.b (?)  
- Una persona en representació dels municipis de 10.001 a 50.000 habitants, designada per la persona que ostente la presidència de la Federació Valenciana de Municipis i Províncies.  
- Una persona en representació dels municipis de més de 50.000 habitants, designada per la persona que ostente la presidència de la Federació Valenciana de Municipis i Províncies.  
En la primera convocatòria del present premi, la persona designada en representació dels municipis de menys de 10.000 habitants serà de la província d'Alacant; la dels municipis de 10.001 a 50.000 habitants serà de la província de Castelló; i la dels municipis de més de 50.000 habitants serà de la província de València, i rotarà successivament en les següents convocatòries.  
9. La composició de la comissió tècnica de valoració s'ajustarà al principi d'equilibri per raó de sexe, en virtut de la Llei 9/2003, de la Generalitat, de 2 d'abril, per a la igualtat entre dones i homes.»  
  
Sis. Es modifica l'apartat 1 de l'article 18, que queda redactat en els següents termes:  
«1. La concurrència a la convocatòria del premi és incompatible amb l'obtenció d'altres premis pel mateix projecte.»  
  
Set. Es modifica l'article 19 conforme a la següent redacció:  
«19. Les dades personals recollides durant el transcurs del procediment derivat de la convocatòria seran incloses en un fitxer automatitzat, en els termes i condicions que s'indiquen en el Reglament (UE) 2016/679 del Parlament Europeu i del Consell de 27 d'abril de 2016 i en la Llei orgànica 3/2018, de 5 de desembre, de protecció de dades personals i garantia dels drets digitals.»


Còpia Permalink ELI